stanford-oval/wikipedia huggingface dataset:
מומולנד

| --- | --- |

 מקום הקמה:  סיאול, דרום קוריאה
 מוקד פעילות:  סיאול, דרום קוריאה
 תקופת הפעילות:  2016–2023 (כ־7 שנים)
 סוגה:  קיי-פופ
 חברת תקליטים:  MLD Entertainment
 mldenter.com
 פרופיל ב-IMDb
 חברות
 יהונו, ג׳יין, נאיון, זו, אהין, ננסי, דייזי, טאהא
 חברות לשעבר
 יהונו, ג׳יין, נאיון, זו, אהין, ננסי, דייזי, טאהא
מומולנד הייתה להקת בנות דרום קוריאנית שנוסדה ב-2016 על ידי MLD Entertainment (לשעבר Double Kick Company). הלהקה הורכבה מזוכות תוכנית הריאליטי Finding Momoland Hyebin - יהונו, ג׳יין, נאיון, זו, אהין, וננסי שהיו החברות המייסדות של הלקה. ב-10 בנובמבר 2016 הוציאו את המיני-אלבום הראשון שלהן: Welcome to Momoland. ב-2017 נוספו ללהקה שתי חברות חדשות: דייזי וטאהא. ב-2019 טאהא ויהונו עזבו את הלהקה וב-2020 דייזי עזבה. הלהקה התפרקה ב-14 בפברואר 2023.
2016 - התחלת פעילות

ב-10 בנובמבר 2016 יצא המיני-אלבום הראשון של הלהקה: Welcome to Momoland. ב-10 בנובמבר 2017 הלהקה הוציאה את הגרסה המורחבת של האלבום Welcome to Momoland. ב-28 במרץ 2017 הצטרפו לקבוצה. באפריל 2017, בהרכב המחודש, הוציאו את הסינגל ״Wonderful Love״. ב-22 באוגוסט 2017 יצא המיני-אלבום !Freeze. ב-3 בינואר הלהקה הוציאה את המיני-אלבום !Great, עם הסינגל "Bboom Bboom". ב-26 ביוני 2018 הלהקה הוציאה את המיני-אלבום Fun to the World, עם הסינגל "Baam". ב-20 במרץ 2019 הלהקה הוציאה את המיני-אלבום Show Me.
2019 - שינויים בהרכב הלהקה ופירוק הלהקה

בנובמבר 2019 MLD הודיעה על עזיבתן של טאהא ויהונו את הקבוצה, והצהירה כי הם מנהלים דיונים לגבי ההמשך של דייזי בקבוצה. לבסוף, ב-13 במאי 2020 MLD  הודיעו רשמית על עזיבתה את הקבוצה. מאוחר יותר, בשידור לייב בטיקטוק, אמרה דייזי כי לא עזבה מרצונה, ולמעשה פיטרו אותה מהלהקה.
ב-11 ביוני 2020 יצא המיני-אלבום Starry Night. ב-29 ביוני 2020 הלהקה חתמה על חוזה עם ICM Partners במטרה להיכנס לשוק האמריקאי.
ב-17 בנובמבר 2020 יצא הסינגל Ready or Not, כשהזמר סיי השתתף בכתיבת השיר.
ב-14 בינואר 2022 הלהקה הוציאה את הסינגל באנגלית "Yummy Yummy Love", יחד עם הזמרת הדומיניקנית נאטי נטשה
ב-14 בפברואר 2023 הלהקה התפרקה באופן רשמי.
ראו גם

הגל הקוריאני
הערות שוליים

↑  정지원, [공식입장 모모랜드 소속사, 더블킥컴퍼니→MLD엔터테인먼트 사명변경], entertain.naver.com (בקוריאנית)
↑  chaaton_, Finding Momoland (Survival Show) Contestants Profile (Updated!), Kpop Profiles, ‏2020-08-23 (באנגלית אמריקאית)
↑  Finding MOMOLAND, The Kraze, ‏2017-06-29 (באנגלית אמריקאית)
1 2 3 4 5 6  chaaton_, MOMOLAND Discography (Updated!), Kpop Profiles, ‏2020-09-09 (באנגלית אמריקאית)
↑  Eunice Dawson, Kim Taeha in 2009 to 2020: 'Superstar K,' 'Produce 101,' MOMOLAND Debut, Departure From Group, kpopstarz, ‏5/02/2023
↑  MOMOLAND Announces Taeha And Yeonwoo’s Departure From Group, Soompi, ‏2019-11-29 (באנגלית)
1 2  Former MOMOLAND Member Daisy Spills On The Real Circumstances Behind Her Exit From The Group, Koreaboo, ‏2022-07-07 (באנגלית אמריקאית)
↑  MOMOLAND Officially Announces Disbandment, Soompi, ‏2023-02-14 (באנגלית)
↑  MOMOLAND members kpop profile (2024 updated), kpopping.com, ‏2017-06-03 (באנגלית)
↑  K-Pop Corner: Taeha and Yeonwoo officially out of Momoland, gulfnews.com, ‏2019-11-30 (באנגלית)
↑  백종모 기자, 모모랜드 공식 홈페이지, 데이지 프로필 삭제, n.news.naver.com (בקוריאנית)
↑  Carmen Chin, Ex-MOMOLAND member Daisy claims she was "fired" from the group, NME, ‏2022-07-07 (ב־Australian English)
↑  한국경제티브이, 모모랜드 3대 에이전시 ICM파트너스와 글로벌 계약 체결, www.wowtv.co.kr, ‏2020-06-29 (בקוריאנית)
↑  Momoland to drop new single in collaboration with Psy, koreajoongangdaily.joins.com, ‏2020-11-05 (באנגלית)
↑  Tomás Mier, Natti Natasha Roller Skates With K-Pop Girl Group Momoland on 'Yummy, Yummy Love', Rolling Stone, ‏2022-01-14 (באנגלית אמריקאית)
↑  Sng, Suzanne (2023-02-15). "K-pop girl group Momoland disband after seven years". The Straits Times (באנגלית). ISSN 0585-3923. נבדק ב-2024-01-10.
| --- | --- |
בקרת זהויות :  ISNI: 0000 0004 6991 808X  MusicBrainz: 854fbd52-9d01-4ce6-ac3e-8324e3ad753d  NLK: KAB201803778  VIAF: 6848157527374527300005   WorldCat (עם VIAF): 6848157527374527300005 
מומולנד בהופעה באולימפיאדת החורף, 2018
חטיפת ג'קי אלבו

חטיפת ג'קי אלבו הוא אירוע חטיפת ילד שהתרחש בשנת 1973. המקרה הראשון בתולדות הפשיעה במדינת ישראל בו ילד נחטף כדי לסחוט כסף מאביו.
הרקע

במאי 1973 נגנב משדה התעופה שק דואר עם יהלומים בשווי של כחצי מיליון דולר. בעקבות כך נעצרו שני חשודים – אמיל אלבו, נהג מוביל מזוודות בשדה התעופה; ושלמה אטיאס – אחראי הסבלים בנמל. בהמשך שוחררו בערבות.
החטיפה

בבוקרו של 28 ביוני 1973 יצחק (ג'קי) אלבו בן ה-8, בנו של אמיל אלבו, היה בדרכו לבית הספר "רמז" שביהוד. במהלך הליכתו נעצרה לידו מכונית עם שני גברים, שקראו לילד ואמרו לו שאמו ביקשה להגיד לו שיסע אתם לטיול. הילד נתפתה לדברים אלה, עלה למכונית והיא עזבה את המקום. בסמוך לאחר מכן, מצא אביו של הילד במכוניתו פתק עליו היה כתוב שבנו נחטף. האב מיהר לבית הספר וכשגילה שבנו לא נוכח שם פנה למנהלת וכאשר זו ביררה מהילדים שאכן באותו בוקר ראו שהילד נלקח במכונית על ידי שני אנשים, היא דיווחה על כך למשטרה.
הילד הועבר לדירה בסמוך למקום. הילד ניסה להתנגד והחל לצעוק, ובתגובה קשרו אותו החוטפים, כיסיו את עיניו, סטרו לו ואיימו עליו. בהמשך כשניסה הילד להתיר את הקשרים, הרדימו אותו כשהשקו אותו בקפה עם חומר מרדים.
עם רדת הלילה לאחר 15 שעות, הוציאו החוטפים את הילד מהדירה כשהוא עדיין מחוסר הכרה והניחו אותו ברחבה שמתחת למגדל שלום מאיר. בסמוך לאחר מכן התקשר אלמוני למשטרה ומסר את מיקומו של הילד. בשעה 23:30 נמצא הילד והועבר לטיפול לבית חולים הדסה. בבית החולים נעשתה לו שטיפת קיבה ועירוי דם עד שהתאושש לאחר מספר ימים.
החקירה

כבר בסמוך לאחר פתיחת החקירה הועלתה הסברה שהילד נחטף מתוך רצון לסחוט כספים מאביו בעקבות גנבת היהלומים. הילד מסר בעדותו כי אינו מכיר את החוטפים. חוקרי המשטרה ניסו לשחזר עמו את מסלול הנסיעה שעבר החל מרגע החטיפה וזאת במאמץ לאתר את הדירה שבה הוחזק. התקשורת הגדירה את החטיפה כ"הסלמה בפשע" וכי גילוי החוטפים הוא "אתגר ראשון במעלה למשטרת ישראל".
ב-29 ביולי 1973 גילתה המשטרה את החדר שבו הוחזק. הילד סיפר בעדותו שראה את מגדל שלום מחלון החדר. בעקבות עדות זו, מיפו החוקרים את השטח מסביב למגדל שלום וחילקו אותו למשבצות קטנות לפי הרחובות והבתים. באופן זה, בדקו עשרות חוליות של חוקרים דירות רבות עד שמצאו חדר בדירה בקומה השלישית ברחוב עצמון 12 שהתאים לתיאור שמסר הילד. הילד הובא למקום ומיד זיהה את החדר בו הוחזק. המשטרה עצרה את בעל הדירה שלמה יפת. בחקירתו סיפר יפת כי ב-28 ביוני 1973, יום החטיפה, התבקש על ידי חברו, צעיר בשם דוד אוריאל, לשכור ממנו את החדר ללילה. יפת הסכים לכך ועבר באותו היום לבית מלון. בעקבות עדות זו עצרה המשטרה את אוריאל.
בסוף אוגוסט 1973 עצרה המשטרה חשוד נוסף – אליהו דרחי בשדה התעופה כאשר עמד להמריא לפרנקפורט. דרחי הוא גיסו של שלמה אטיאס, אחד מהחשודים בגנבת היהלומים. שבוע לאחר מכן, ב-6 בספטמבר 1973 גילתה המשטרה את המכונית ששימשה לחטיפה. בעקבות עדויות שהתקבלו מתלמידים וממורה, מומחי המשטרה הגיעו למסקנה שמדובר ברכב מסוג פיג'ו בצבע לבן. החוקרים הגיע לחברת השכרה בשם "סנטר" הסמוכה למגדל שלום, ושם התברר כי ביום החטיפה שכר דרחי מכונית פיג'ו 404 לבנה, אשר הוחזרה לסוכנות יום לאחר מכן.
המשפט

נגד החשודים, דוד אוריאל (בן 27) ואליהו דרחי (בן 26), הוגש כתב אישום בגין חטיפת ג'קי אלבו לבית המשפט המחוזי בתל אביב.
בפתח המשפט הודה אוריאל בעובדות כתב האישום וסיפר שביצע את החטיפה לצורך סחיטת כספים מאביו של הילד. אוריאל הורשע על פי הודאתו ונידון ל-5 וחצי שנות מאסר. השופטים ציינו כי זהו המקרה הראשון בתולדות מדינת ישראל שילד נחטף כדי לסחוט כסף מאביו. כן הדגישו השופטים, כי אין זה משנה שמקורו של הכסף, שביקשו לסחוט, הוא בעבירה. דרחי, לעומת זאת, כפר בכתב האישום ומשפטו נערך בנפרד. ב-10 ביולי 1974 הורשע דרחי על ידי בית המשפט המחוזי ונגזרו עליו 7 שנות מאסר. ב-10 בספטמבר 1975 נדחה ערעורו על ההרשעה ובית המשפט העליון הותיר את העונש על כנו.
אביו של הילד, אמיל אלבו הורשע בספטמבר 1973 בגנבת היהלומים בשדה התעופה, יחד עם שלמה אטיאס, ונגזר עליהם עונש של 5 שנות מאסר. בנובמבר 1974 הפחית בית המשפט העליון את עונשם ל-3 שנות מאסר.
הערות שוליים

1 2  חוטף הילד ג'י אלבו נידון ל-5 וחצי שנות מאסר, מעריב, 24 ביוני 1974
↑  שוחררו חשודים בפרשת היהלומים הגנובים, דבר, 1 ביוני 1973
1 2 3  עפ 368/74 אליהו דרחי נ' מדינת ישראל, פ"ד ל(1) 007
1 2 3  הילד שנחטף הוחזר להוריו אבל הוא עדיין מוכה אימה, דבר, 1 ביולי 1973
1 2  הילד שנחטף ביהוד נתגלה בתל אביב, דבר, 29 ביוני 1973
↑  חטיפת הילד: הסלמה בפשע, דבר, 2 ביולי 1973
↑  המשטרה גילתה ההדר שבו הוחזק גיקי אלבו החטוף, דבר, 29 באוגוסט 1973
↑  נתגלתה המכונית שבה נחטף הילד ג'קי אלבו, דבר, 6 בספטמבר 1973
1 2  7 שנות מאסר למשתתף בחטיפת הילד אלבו ביהוד, מעריב, 11 ביולי 1974
↑  מאסר 5 שנים לשניים מגונבי היהלומים בלוד, דבר, 18 בספטמבר 1973
↑  מחדלי התביעה הביאו להקלה בעונשיהם של גנבי היהלומים בלוד, דבר, 29 בנובמבר 1974
רדומים (סדרת טלוויזיה)

| --- | --- |

כרזת הסדרה
 סוגה:  דרמת ריגול
 יוצרים:  סרגיי מינאייב
 כותבים:  סרגיי מינאייב
 בימוי:  סרגיי ארלאנוב יורי ביקוב
 שחקנים:  איגור פטרנקו נטליה רוגוז'קינה דמיטרי אוליאנוב יורי בליאייב איגור אוגולניקוב
 ארץ מקור:  רוסיה
 שפות:  אנגלית ערבית רוסית
 מספר עונות:  2
 מספר פרקים:  16
 הפקה
 מפיק:  פיודור בונדרצ'וק, ויאצ'סלב מורוגוב, קונסטנטין ארנסט 
 מפיקים בפועל:  פיודור בונדרצ'וק
 חברת הפקה:  Art Pictures Studio
 אתר צילומים:  רוסיה
 צלמים:  יורי קורובייניקוב
 מוזיקה:  לאוניד לנר
 אורך פרק:  כ-50 דקות
 שידור
 רשת שידור:  ערוץ 1
 פורמט (תמונה):  HD pal progressiv
 פורמט (קול):  סטריו מיקס – על גבי CH 1-2 HDCAM
 תקופת שידור מקורית:  9 באוקטובר 2017 – 6 במרץ 2018
 קישורים חיצוניים
 אתר רשמי
 דף התוכנית ב-IMDb
 
"רדומים" (ברוסית: Спящие) היא סדרת דרמה רוסית מז'אנר המותחן, אשר שודרה לראשונה ב-9 באוקטובר 2017 בערוץ הראשון ברוסיה. מככבים בה איגור פטרנקו ונטליה רוגוז'קינה. העונה השנייה עלתה לשידור ב-5 במרץ 2018.
תקציר עלילה הסדרה > עונה 1

העונה הראשונה מתרחשת בשנת 2013 בתקופה של החמרה במצב המדיני במדינות המזרח התיכון ובצפון אפריקה, על רקע התדרדרות יחסי החוץ באירופה. הסדרה מכסה אירועים של מספר שבועות, במהלכם השירותים החשאיים הרוסיים חושפים מבצע מורכב ומסוכן של סוכנויות ביון יריבות.
"הרדומים" הוא שם תוכנית של שירותי המודיעין הזרים, הכוללת שימוש בסוכנים מושתלים ואנשי עסקים שנשלחו לרגל ברוסיה ולהמתין ליום פקודה וליום שבו תחל פעולתם. על התוכנית יודעים רק כמה מוותיקי המודיעין המערביים שיצרו את רשת הריגול. על רקע המשבר המדיני בעולם התוכנית ה"ישנה" מתחדשת.
קולונל שירות הביטחון הפדרלי אנדריי רודיונוב חוזר למוסקבה לאחר חמש עשרה שנים של שירות בשגרירות רוסיה במדינות כמו לוב ועיראק. הוא המום מהשינויים שקרו במהלך הזמן הזה ברוסיה ומנסה להסתגל למציאות החדשה. אבל לחיים תוכניות משלהם: רודיונוב מקבל משימה חשובה: לגלות כיצד קשורים התאבדותו של פקיד בכיר בבמשרד החוץ, להכנות לפיגועי טרור על ידי קבוצה של חמושים והגעתו למוסקבה של פקיד בכיר של שירותי המודיעין הזרים, הידוע כמומחה למהפכות הקטיפה, כל זאת על רקע מתקפות על דיפלומטים רוסים בלוב וחשיפת שחיתויות בתוככי שירותי הביטחון הרוסיים.
במהלך חקירתו, הקולונל מבין שאירועים אלה אינם מקריים, אלא הם שלבים במבצע רחב היקף של שירותי המודיעין הזרים.
במקביל, מתפתחת גם עלילת משנה: יחסיו האישיים של רודיונוב וניסיונות השתלבותו בשירות המודיעין, בעוד כמה מחבריו מתבררים כסוכנים כפולים.
תקציר עלילה הסדרה > עונה 2

ינואר 2015. בבסיסי המחבלים בתוניסיה ובלוב נערכות ההכנות להוצאתו לפועל של פיגוע רב נפגעים במוסקבה. איש האו"ם ג'פאר ספראדי אחראי לפקח על תנאי המחיה במחנה פליטים שבו מסתתרים המחבלים ומוצא עצמו עד להכנות אלה ומדווח על כך למוסקבה.
אנדריי רודיונוב, שמכיר את ג'פאר מימי שירותו בלוב, מקבל לידיו את הממצאים ונשלח על ידי מפקדיו חזרה לשטח. עבור אנדריי זו הזדמנות לחזור לשטח המוכר לו.
צוות השחקנים

איגור פטרנקו – אנדריי רודיונוב, קולונל שירות הביטחון הפדרלי
דמיטרי אוליאנוב – איוואן ז'וראבליוב, עיתונאי בעיתון "המראה", סוכן סוכנות הביון המרכזית
נטליה רוגוז'קינה – קירה ז'וראבליובה, עובדת גלריה לאמנות
פאולינה אנדרייבה – אוקסנה טרויצקאיה, מנחת טלוויזיה
יורי בליאייב – אלכסנדר נפיודוב, גנרל-לויטננט בשירות הביטחון הפדרלי
פיודור בונדרצ'וק – ולדימיר איגנאטייב, סגן ראש ממשלת רוסיה
אלכסנדר רפופורט – פול ברדפילד, סוכן CIA, מומחה לארגון תנועות מחאה
אולג מורוזוב – ג'ק הוליפילד, סוכן סוכנות הביון המרכזית
סרגיי נסיבוב – מייקל מליגן, שגריר ארצות הברית ברוסיה (בן דמותו של מייקל מקפול)
גרנט קרגמניאן – רובן גזריאן, קולונל משטרה
קרינה רזומובסקאיה – לנה, המתנקשת אלי, בשירות CIA
יורי ביקוב – סלאבה
סמיון שקאליקוב – דניס בויארינוב, קפטן שירות הביטחון הפדרלי, ראש המחלקה המבצעית
ניקיטה פאבלנקו – אנטון קוליקוב, איש שירות הביטחון
קונסטנטין סטרלניקוב – אולג סוקולוב, קולונל שירות הביטחון, ראש מחלקת המחקר
ילנה פוקאמינסקאיה – פולינה
ויאצ'סלב צ'פורצ'נקו – סשה טרחוב, בלוגר
ארטיום סמאקין – קוסטיה מישין, פעיל אופוזיציה
אירינה לוקובסקאיה – ורה טירשיצקאיה, עיתונאית פעילה בתנועה האופוזיציונית (בת דמותה של אנה פוליטקובסקיה)
גלב פודגורודינסקי – פיוטר אסמולוב, עורך דין ופעיל זכויות אדם (בן דמותו של אלכסיי נבלני)
איגור קלימוב – דמיטרי אורוסוב, יועץ למשרד החום והאנרגיה, סוכן CIA בכינוי "שבב"
ואסילי מיצ'קוב – ויטאלי דרובישב, מנכ"ל חברת "דינמיקה 13", סוכן CIA
אלכסנדר טראנג'ין – ולדימיר רוז'ייניקוב, מנהל מחלקת המזרח התיכון וצפון אפריקה במשרד החוץ, סוכן CIA בכינוי "לב"
סרגיי חולמוגורוב – מצפין השגרירות הרוסית
אנאטולי דזיוואייב – זלימחאן איברגימוביץ
ביקורת

במאי הסדרה, יורי ביקוב, ספג ביקורת רבה על הפקת הסדרה שמתארת כיצד המערב, לכאורה, מנסה להוביל למהפכה ברוסיה, בנוסח מהפכות הצבע שהתרחשו בקירגיזסטן, גאורגיה ואוקראינה ועל כך שהעם הרוסי לכאורה אינו דורש מיוזמתו שינויים מהשלטון ואינו מוחה כנגדו.
ב-13 באוקטובר 2017, יורי ביקוב יצא בהצהרה ציבורית בכל הנוגע לעבודתו על הסדרה. בפנייתו ברשת החברתית "VK", הוא אמר שהוא "בגד בכל הדור המתקדם הזה שרצה לשנות משהו". את הצעד הזה הוא הסביר כדלקמן:
אני לא יכול להגיד שלא הבנתי לאן אני נכנס, אבל כנראה שלא לגמרי הבנתי איך זה בלתי נסלח להיות לא מספיק מדויק, ישר ומסודר עם הנושא כמו בסדרה "רדומים". מאות אנשים ישרים סבלו מהמשטר והכוח השרירותי, שניסיתי להגן בסדרה הזו. הרצון לתרום להשאיר משהו נגד המהפכה הכתומה בארץ, מבוסס על פטריוטיות – המטרה היא ראויה לשבח, אבל לגמרי ארכאית. אנשים עדיין צריכים למחות ולדרוש צדק, אחרת לא יהיה שום שינוי.
כותב הסדרה סרגיי מינאייב והמפיק פיודור בונדרצ'וק תיארו את הלחץ על ביקוב מצד החברה הליברלית כהטרדה. לדברי בונדרצ'וק, עצם זה שהסדרה עוררה דיון ציבורי נרחב ברשתות החברתיות הוא סימן חיובי וכי הוא עצמו היה מוכן לכך, בניגוד לביקוב. נשיא הקרן "האקדמיה הרוסית לטלוויזיה" אלכסנדר אקופוב אמר שזמן רב לא ראה מתקפות שכאלה כנגד במאים ומפיקים וכי מתקפות שכאלה מצביעות למעשה על הנחיצות והאקטואליה של הנושאים שהועלו בסדרה.
דירוגים

על פי פורטל "Mediascope" הסדרה שעלתה לאוויר בערוץ הראשון זכתה לדירוג רייטינג של 4,2% ונתח של 14.6% בלבד. למרות זאת, לדברי סרגיי מינאייב, הסדרה חודשה לעונה השנייה, וצולמה בתוך פחות מחודשיים בתחילת 2018 לפני עריכת הבחירות לנשיאות.
הערות שוליים

↑  «Это драматическая история о том, как поступки людей, принимающих серьёзные решения, зависят от простых человеческих ценностей», — режиссёр фильма «Спящие». // 1tv.ru
↑  ПРЕМЬЕРА ВТОРОГО СЕЗОНА «СПЯЩИХ» СОСТОИТСЯ НА ПЕРВОМ КАНАЛЕ 5 МАРТА
↑  Кто стоит за шпионским триллером «Спящие»
↑  Однажды в Ливии
↑  Сериал «Спящие»: Паулина Андреева и Федор Бондарчук на съемках и другие подробности проекта
↑  "«Жан-Жак», Навальный и Венедиктов: все параллели сериала «Спящие» с российскими либералами". Дождь. נבדק ב-2017-10-18.
↑  «Режиссёр Юрий Быков: "Я предал все прогрессивное поколение"», BBC, 13.10.2017
↑  "Затравили: деятели искусств поддержали Юрия Быкова". Ridus. 2017-10-16.
↑  "Критика сериала "Спящие" обрадовала Бондарчука". dni.ru. 2017-10-14.
↑  "Минаев сообщил о начале работы над вторым сезоном сериала «Спящие»". RT.
| יורי ביקוב |
| --- | --- | --- |
| סרטים שביים | לחיות (2010) • הברינקס (2012) • המייג'ור (2013) • השוטה (2014) • עצי אשוח 1914 (2014, נובלת "הדוב") • השיטה (2015) • מעבר לכוכבים (2017, חלקית) • רדומים (2017) • המפעל (2018) • השומר (2019) • אפס (2021) •  בעלים (2021) |  |
Hello (שיר של מרטן סולבג ודרגונט)

Hello הוא שיר דאנס האוס אלקטרוני של הדי ג'יי הצרפתי מרטן סולבג וסולנית להקת דרגונט מרטינה סורברה הקנדית. השיר, שהופיע באלבומו של סולבג "Smash"‏ (2011), יצא כסינגל הראשון מתוכו ב-27 בספטמבר 2010.
השיר הוא המצליח ביותר של סולבג והגיע למקום הראשון במצעדי הפזמונים באוסטריה, בלגיה (פלנדריה), הולנד, צ'כיה ובמצעדי הבילבורד "הוט דאנס קלאב סונגס" וה-"הוט דאנס איירפליי".
הסינגל הגיע למעמד פלטינה באוסטרליה ובאיטליה לאחר שנמכר שם בלמעלה מ-70,000 ו-30,000 עותקים (בהתאמה) ולמעמד זהב בניו זילנד ובבלגיה.
לשיר הופק וידאו קליפ המציג משחק טניס בין סולבג לבוב סינקלר, כשבקליפ מופיע גם שחקן הטניס נובאק דג'וקוביץ'. לאחר מהפך דרמטי של סולבג במשחק שעומד להסתיים בניצחון, מופיע הטניסאי הצרפתי גאל מונפיס ביחד עם אהובתו הסודית של סולבג, שכתוצאה מכך פורש מהמשחק.
תמונה מתוך הקליפ
היסטוריית מצעדים

| מצעד סינגלים | דירוג שיא |
| --- | --- |
אוסטרליה: #13
אוסטריה: #1
בלגיה (פלנדריה): 1
בלגיה (ולוניה): 2
קנדה: #8
צ'כיה: #1
דנמרק: #33
הולנד: #1
אירופה הוט 100: #16
הונגריה: #12
צרפת: #5
גרמניה: #5
אירלנד: #6
איטליה: #7
ניו זילנד: #5
פולין: #4
רומניה: #7
שוודיה: #31
שווייץ: #11
ספרד: #38
מצעד הסינגלים הבריטי: #13
מצעד הדאנס הבריטי: #2
Billboard Hot 100 (ארצות הברית): #76
Hot Dance Airplay (בילבורד, ארצות הברית): #1
Hot Dance Club (בילבורד, ארצות הברית): #1
נפת ראשיא

| --- | --- |

מצודת ראשיא שבבירת המחוז
 מדינה:  לבנון לבנון
 מחוז:  אל-בקאע
 בירת הנפה:  ראשיא
 שטח:  485 קמ"ר קמ"ר
 אוכלוסייה:  ‏
  ‑ בנפה:  50,000
 קואורדינטות:  33°30′09″N 35°50′46″E﻿ / ﻿33.5024°N 35.8462°E﻿ / 33.5024; 35.8462 
 אזור זמן:  UTC +2
  מפת מיקום  מפה מפורטת    he tabBackground:;tabBorder:#aaa;defaultTab:0;
נפת ראשיא (בערבית: قضاء راشيا) היא נפה מנהלתית במחוז אל-בקאע, שבדרום לבנון. בירת המחוז היא העיר ראשיא.
מרבית תושבי הנפה הם דרוזים, לצידם חי מיעוט נוצרי. כמו כן קיימות כפרים סונים דוגמת בכא.
תושבים רבים מהגרים מהמחוז לערים הגדולות בלבנון, דוגמת ביירות.
במהלך מלחמת האזרחים בלבנון, האזור לא הושפע במיוחד בניגוד שאר האזורים במדינה.
מבחינה גאוגרפית, הנפה גובלת ברכס מול הלבנון הגובל בסוריה.
Genie

Genie הוא המיני-אלבום השני של להקת הבנות הקוריאנית גירלז ג'נריישן. הוא הופץ ב-29 ביוני 2009. שיר הנושא של האלבום נקרא כשם האלבום "Genie" ויצא לאור כסינגל ב-22 ביוני.
קידום המכירות

ב-15 ביוני 2009, הופצו לאינטרנט תמונות המציגות את הלוק והסטייל החדש של הלהקה לכבוד אלבום המיני השני שלהן שהוכרז כי יופץ ב-25 ביוני, הקונספט שבלט היה לוק של בנות הצי הימי.
כדי לקדם את המכירות של אלבום זה וכדי לממש את משמעות השם של אלבום המיני השני נאמר למעריצי הלהקה כי ייפתח פורום מיוחד אליו ייכנסו המעריצים ויגיבו ובהודעותיהם יוכל כל מעריץ לבקש משאלה אחת, על כל אחת מבנות הלהקה יהיה לבחור הודעה אחת ולהגשים את המשאלה הכתובה בה.
ב-19 ביוני 2009, הופץ טיזר מן הקליפ של שיר הנושא של המיני אלבום שנקרא "Genie", בקליפ זה אפשר לראות את כל הבנות לבושות בבגדי הצי הימי ואורך הטיזר היה כ-30 שניות, בתחילת הטיזר היה אפשר לשמוע
את קולו של Micky אחד מחברי הלהקה "TVXQ" הנמצא באותה חברת תקליטים כמו של הבנות.
ב-22 ביוני 2009, הופץ שיר הנושא Genie באורך מלא וכסינגל.
ב-24 ביולי 2009, הופץ לאינטרנט "Etude", שיר מהמיני אלבום.
מחלוקת

לאחר שיצא לאור השיר לאתרי האינטרנט כסינגל בנוסף הוציאו לאור שתי גרסאות של עטיפת האלבום שהיה אמור לצאת ב-25 ביולי. גרסה אחת של העטיפה הראתה במרכז העטיפה את חברת הלהקה Yoona ובגרסת העטיפה השנייה במרכז נראתה חברת להקה שונה והיא Yuri, בשתי העטיפות הוצגו הבנות לבושות בלבוש צי ימי והיה אפשר לראות על העטיפה מטוס ועליו שם הלהקה.
לאחר שהתפרסמה עטיפת האלבום התעוררו המון תגובות שליליות על העטיפה מפני שהמטוס שהיה בתמונה היה מטוס תוצרת יפן, החולצות שלבשו חברות הלהקה הזכירו את חולצות הצבא הנאצי, וכובעיהם של חלק מן הבנות הזכירו את כובעי הצבא האמריקאי.
כתוצאה מתגובות אלו החליטה חברת התקליטים של SNSD לדחות את יציאת האלבום ל-29 ביולי 2009.
ב-27 ביולי 2009 שוחררה לאינטרנט עטיפת האלבום המחודשת לאחר כמה תיקונים, המטוס היפני שהיה על העטיפה שונה למטוס תוצרת קוריאה, הסמל על הכובע של Yoona שונה מפני שדמה לכובע הצבא האמריקאי ובנוסף שונו הסמלים על חולצותיהם של Sunny ו-Taeyeon מפני שהזכירו את חולצות הצבא הנאצי.
תמונת העטיפה המחודשת ששוחררה הוצגה הפעם כגרסה אחת בלבד ובה רואים את Yoona במרכז, לעומת שתי הגרסאות ששוחררו בעבר שעל אחת הופיעה Yoona ועל השנייה Yuri.
רשימת השירים

השירים המודגשים יצאו לאור כסינגלים.
Genie
Etude
Girlfriend
Boyfriend
My Child
One Year Later
YG אנטרטיינמנט

| --- | --- |

 נתונים כלליים
 בורסה:  בורסת קוריאה (23 בנובמבר 2011–122870) 
 מייסדים:  יאנג היון-סוק 
 תקופת הפעילות:  24 בפברואר 1995 – הווה (30 שנה) 
 חברות בנות:  YG Plus  Seoul Music Entertainment  The Black Label  YG"MM 
 מיקום המטה:  Hapjeong-dong 
 ענפי תעשייה:  תעשיית הבידור 
 מוצרים עיקריים:  אלבום מוזיקה 
 עובדים:  668 (נכון ל־2017) 
  
 ygfamily.com
 
YG Entertainment Inc. (בקוריאנית: YG 엔터테인먼트) היא סוכנות בידור דרום קוריאנית, שהוקמה בשנת 1996 על ידי יאנג היון-סוק. החברה פועלת כחברת תקליטים, סוכנות כישרונות, חברת הפקת מוזיקה, חברת הפקת אירועים הפקת קונצרטים והוצאה לאור של מוזיקה. בנוסף, החברה מפעילה מספר מיזמים תחת חברה בת ציבורית נפרדת בשם YG PLUS, הכוללת קו ייצור לביגוד, סוכנות לניהול גולף ומותגי קוסמטיקה.
הסוכנות מייצגת מוזיקאים כדוגמת ביג באנג, דארה, אקדונג מיוזקן, ווינר, אייקון, בלאקפינק, טרז'ר, ושחקנים ושחקניות, כשהבולטים שבהם הם קאנג דונג-וון, צ'וי ג'י-וו, צ'ה סונג-וון, לי סונג-קיונג, ג'ין קיונג ויו אין-נה. בעבר, ייצגה מוזיקאים וויזונג, אפיק היי, 1TYM,‏ גאמי, סבן, מינזי, פארק בום, 2NE1,‏ נאם טאי-היון, לי ג'ונג-סוק, סיי, סונגרי, בי. איי, ואן, סי אל, לי היי וג'ינוסין.
בלאקפינק עלתה לראשונה בשנת 2016 והפכה לקבוצת ה K-pop הנשית הראשונה שהיו לה ארבעה סינגלים במקום הראשון במצעד מכירות השירים הדיגיטליים של בילבורד.
אמנים

להלן כל המוזיקאים והשחקנים החתומים בסוכנות, ב-YG Family וב-YG Stage.
אמנים > מוזיקאים

| 0 | 1 | 2 |
| --- | --- | --- |
| להקות Sechs Kies  ביג באנג  וינר  אייקון  בלאקפינק  טרז'ר  בייבימונסטר צמדים ג'י די & טופ  AKMU  ג'י די X טאיאנג | מוזיקאים יון ג'י-וון  ג'י דרגון  ט.ו.פ  טאיאנג  די-לייט  דארה  יון  מינו  ג'ינו  בובי  ג'ני  באנג יה-דאם  לי סו-היון  רוזה  קראנק | מפיקים טדי פארק  צ'ויס37  פיוצ'ר באונס  Kang Uk-jin  AiRPLAY  ג'י-דרגון  ט.ו.פ  Lydia Paek  BigTone  Ham Seung-cheon  iHwak  Rovin  Yoon  Mino  Bobby  Lee Chan-hyuk  מילניום  דיגי  Kim Min-gu  קיו  ליון  יאנטו  אר. טי  Cawrl |
אמנים > אמנים עצמאיים

| --- | --- |
 דה בלאק קיז לייבל Zion.T  Okasian  Somi  Vince  Peejay  R.Tee:  YGX אנטרטיינמנט Viini  Anda
הערות שוליים

↑  "2NE1′s CL Reveals How She and Teddy Came Up With ′The Baddest Female′". MWAVE. 9 ביוני 2013. אורכב מ-המקור ב-15 באוקטובר 2014. נבדק ב-26 באוקטובר 2014. {{cite web}}:  (עזרה)
↑  "Before the Album". Complex. 2013. נבדק ב-26 באוקטובר 2014. {{cite web}}:  (עזרה)
↑  "SECHSKIES's first new song was jointly written by TABLO and FUTURE BOUNCE who wrote BLACKPINK's "WHISTLE"". Complex. 31 באוגוסט 2016. נבדק ב-6 ביוני 2017. {{cite web}}:  (עזרה)
↑  "iKON's New Title Song "B-DAY" is Composed and Written by B.I and BOBBY". YG Life. 19 במאי 2017. נבדק ב-6 ביוני 2017. {{cite web}}:  (עזרה)
↑  "WINNER to Release New Songs Until the End of This Year and Its Second Title Track is "FOOL"". YG Life. 29 במרץ 2017. נבדק ב-6 ביוני 2017. {{cite web}}:  (עזרה)
↑  "Lydia Paek, songwriter for BigBang and 2NE1, is also a singer with a big voice". Strait Times. 10 ביולי 2015. נבדק ב-6 ביוני 2017. {{cite web}}:  (עזרה)
↑  "The Making of G-Dragon's "Coup D'Etat"". Complex. 10 בספטמבר 2013. נבדק ב-6 ביוני 2017. {{cite web}}:  (עזרה)
↑  "Update: YG Rapper ONE Announces Release Date Of First MV Teaser In New Teaser Image". Soompi. 25 ביוני 2017. נבדק ב-7 ביולי 2017. {{cite web}}:  (עזרה)
↑  "iKON confirmed "WHAT'S WRONG?" as one of the double title tracks for their new album… Written by B.I and BOBBY". YG Life. 18 בדצמבר 2015. נבדק ב-7 ביולי 2017. {{cite web}}:  (עזרה)
↑  "전소미, JYP 떠나 YG '더블랙레이블' 손잡나…"확인 중"". Naver (בקוריאנית). 23 בספטמבר 2018. נבדק ב-23 בספטמבר 2018. {{cite web}}:  (עזרה)
↑  "Talented Producer Peejay to Join YG Entertainment's 'The Black Label'". 27 ביולי 2016. {{cite web}}:  (עזרה)
↑  "Here Comes The Black Label". thekhoployalist. אורכב מ-המקור ב-2 ביולי 2018. נבדק ב-6 ביוני 2017. {{cite web}}:  (עזרה)
↑  Park, Soo-in (21 ביולי 2018). "승리 MV 출연' 안다, YG 계열사 YGX와 전속계약 체결(공식)" ['Seungri MV appearance' Anda, exclusive contract with YG affiliate YGX (official)]. Newsen. נבדק ב-23 ביולי 2018. {{cite news}}:  (עזרה)
| --- | --- |
בקרת זהויות :  ISNI: 0000 0004 6104 3848  MusicBrainz: 17a726ae-0989-4c77-b0f2-ce356b28acf6  VIAF: 4396150470093804330007   WorldCat (עם VIAF): 4396150470093804330007 
ביג באנג הם להקה מצליחה של YG ואחראית ליותר ממחצית מכירות האלבומים של YG בקוריאה בין השנים 2014–2017
2NE1 הופיעה לראשונה בשנת 2009 כקבוצת הבנות הגדולה הראשונה של YG והפכה לקבוצה הראשונה שהשיגה תשע פעמים "שיר מספר אחד" במצעד הדיגיטלי של גאון.